Μέτρηση του πάχους του χοριοειδούς χιτώνα σε ασθενείς με σακχαρώδη διαβήτη τύπου 2
Creators: name: Μάλαμας, Αγγελάκης Α.
Publisher: name: Aristotle University of Thessaloniki
Year: 2022
Subjects: Χοριοειδής
Πάχος
Διαβήτης
Οπτική τομογραφία
Choroidal
Thickness
Diabetes
OCT

description: Σκοπός της μελέτης είναι η σύγκριση του πάχους του χοριοειδούς χιτώνα (CT) των διαβητικών οφθαλμων με υγίεις μάρτυρες, χρησιμοποιώντας την Ενισχυμένη Απεικόνιση Βάθους Οπτικής Τομογραφίας Συνοχής (EDI-OCT), σε σχέση με την γλυκοζηλιωμένη αιμοσφαιρίνη A1c (HbA1c), τη συστολική αρτηριακή πίεση (SBP), τη διαστολική αρτηριακή πίεση (DBP), την ηλικία,το φύλο, τη διάρκεια του διαβήτη και την ταξινόμηση της διαβητικής αμφιβληστροειδοπάθειας (DR). Πρόκειται για μια πληθυσμιακή μελέτη κοόρτης με αντιπροσωπευτικό δείγμα διαβητικών και μη διαβητικών ασθενών. Χάρτες πάχους χοριοειδούς, σύμφωνα με τα εννέα υποπεδία Early Treatment Diabetic Retinopathy Study (ETDRS), ελήφθησαν με χρήση αυτοματοποιημένου λογισμικού EDI-OCT και πραγματοποιήθηκε χειροκίνητη τμηματοποίηση του χοριοειδούς. Συμπεριλήφθηκαν οι τιμές κεντρικού πάχους, μέγιστου πάχους, ελάχιστου πάχους και συνολικού όγκου του χοριοειδούς και πραγματοποιήθηκε στατιστική ανάλυση των αποτελεσμάτων. Στα αποτελέσματα της μελέτης συμπεριλήφθηκαν 26 διαβητικοί και 41 μη διαβητικοί ασθενείς, που χρησίμευσαν ως μάρτυρες. Οι μέσες τιμές κεντρικού πάχους και μέγιστου πάχους στους διαβητικούς ασθενείς ήταν υψηλότερες σε σύγκριση με τους υγιεις μάρτυρες. Η ηλικία, το φύλο και ο διαβήτης ως ασθένεια σχετίζονται με αλλαγές στο πάχος του χοριοειδούς μεταξύ διαβητικών ατόμων και υγιών μαρτύρων. Μεταξύ των διαβητικών ασθενών, η βαρύτητα της διαβητικής αμφιβληστροειδοπάθειας και η διάρκεια του διαβήτη δεν βρέθηκαν να επηρεάζουν το πάχος του χοριοειδούς. Αντίθετα, οι διαβητικοί ασθενείς χωρίς DR και η DBP φαίνεται να παίζουν βασικό ρόλο στο πάχος του χοριοειδούς του διαβήτη. Συμπερασματικά, ο χοριοειδής είναι μια εξαιρετικά δυναμική δομή και πρέπει να αξιολογείται σε διαβητικούς ασθενείς. Η ηλικία, το φύλο, ο διαβήτης και οι παράγοντες καρδιαγγειακού κινδύνου παίζουν ρόλο στην διακύμανση του πάχους του χοριοειδούς στη διαβητική χοριοειδοπάθεια. Ο ακριβής μηχανισμός των αλλαγών του χοριοειδούς παραμένει άγνωστος.
description: The purpose of our research was compare choroidal thickness (CT) of diabetic eyes with controls, using Enhanced Depth Imaging Optical Coherence Tomography (EDI-OCT) in relationship to haemoglobin A1c (HbA1c), systolic blood pressure (SBP), diastolic blood pressure (DBP), age, gender, duration of diabetes and classification of diabetic retinopathy (DR). We include a population based cohort study representable sample of diabetic and non-diabetic patients. Choroidal thickness maps, according to the nine Early Treatment Diabetic Retinopathy Study (ETDRS) subfields, were obtained using EDI-OCT automated software and manual segmentation of the choroid was performed. Values of Central thickness, Max thickness, Min thickness and Total volume were included and statistical analysis was performed. In this study, 26 diabetic and 41 non diabetic patients, who served as controls, were included. Mean values of Central thickness and Max thickness in diabetic patients were higher in comparison to controls. Age, gender and diabetes as a disease were related to choroidal thickness changes .between diabetic subjects and healthy participants. Amongst diabetic patients, classification of diabetic retinopathy and duration of diabetes were not found to affect choroidal thickness. In contrast, diabetic patients without DR and DBP seems to play a key role in diabetic choroidal thickness. To conclude the choroid is an extremely dynamic structure and should be evaluated in diabetic patients. Age, gender and cardiovascular risk factors can modulate choroidal thickness in diabetic choroidopathy. The exact mechanism of choroidal changes remains unknown.